Hyd Internet 93 Views URJITH PATEL
URJITH PATEL
న్యూఢిల్లీ: ద్రవ్యోల్భణం పెరుగుతున్న నేపథ్యంలో కీలక వడ్డీ రేట్లను యథాతథంగా ఉంచుతున్నట్లు రిజర్వు బ్యాంకు ఆఫ్‌ ఇండియా  బుధవారం ప్రకటించింది.దీంతో విశ్లేషకులు అంచనాలు నిజమయ్యాయని పేర్కొనాలి.కాగా ఆర్‌బిఐ గవర్నర్‌ ఉర్జీత్‌ పటేల్‌ ఆధ్వర్యంలోని  పరపతి విధాన కమిటీ సమావేశం జరిగింది.ఇందులో రెపోరేటు యథాతథంగా 6 శాతం కొనసాగించాలని కమిటీ నిర్ణయించింది.రివర్స్‌  రెపో రేటు,సిఆర్‌ఆర్‌లలో కూడా ఎలాంటి మార్పులు చేయకుండా 5.75 శాతం,4 శాతంగా ఉంచారు.అయితే ఎస్‌ఎల్‌ఆర్‌ను మాత్రం
50 బేసిస్‌ పాయింట్లు తగ్గించి 19.5 శాతం చేశారు.కాగా 2017-18 సంవత్సరంలో వృద్దిరేటు మరింత తగ్గుతుందని ఆర్‌బిఐ అంచానా  వేసింది.మొదట వృద్దిరేటు 7.3 శాతం ఉంటుందని అంచనా వేసిన రిజర్వు బ్యాంకు తాజాగా దాన్ని 6.7 శాతానికి సవరించింది.అయితే ద్రవ్యోల్బణం మాత్రం 4.2 నుంచి 4.6 శాతంగా ఉంటుందని అంచనా వేసింది. స్టాండర్డ్‌ లిక్విడిటి నిష్పత్తి 50 బేసిక్‌పాయింట్లు తగ్గింపు  అక్టోబరు ద్రవ్య పరపతిఇ సమీక్షా విధానంలో భాగంగా ఆర్‌బిఐ కీలక రేట్లను యథాతథంగా ఉంచేందుకు సుముఖత చూపించింది.కాగా  రెపో 6 శాతం వద్ద,రివర్స రెపో 5.75 శాతం వద్ద కొనసాగిస్తుననట్లు ప్రకటించింది.అయితే స్టాండర్డ్‌ లిక్విడిటీ నిష్పత్తి(ఎస్‌ఎల్‌ఆర్‌) మాత్రం 50  బేసిక్‌ పాయింట్లు తగ్గించింది.దీంతో అక్టోబరు 14 నుంచి ఎస్‌ఎల్‌ఆర్‌ 19.50 శాతానికి దిగిరానుంది.ప్రస్తుతానికి న్య్టూట్రల్‌ ధృక్పథానిన  అవలంభిస్తున్నట్లు తెలిపింది.మరోవైపు ఆర్థిక వ్యవస్థలో మందగమన కొనసాగుతుందని ఆర్‌బిఐ భావించింది.తత్పలితగా ప్రస్తుత  ఆర్థిక సంవత్సరం వృద్దిరేటు అంచనాలను 7.3 శాతం నుంచి 6.7శాతానికి తగ్గించింది.అక్టోబరు నుంచి వృద్ది ఊపందుకుంటుందని  అంచనా వేసింది. సిపిఐ ద్రవ్యోల్భణం ప్రస్తుత త్రైమాసికానికి 4.2 శాతం ఉండవచ్చని అంచనా వేసింది. సేవల రంగంలో  పురోగతి ఆర్థిక వ్యవస్థను గాడిన పెడుతుందని భావిస్తున్నట్లు తెలిపింది.ఆర్థిక వ్యవస్థ విత్తలోటు మరో 50 బిపిఎస్‌ మేర పెరగవచ్చని పేర్కొంది.జిఎస్‌టి ప్రేరిత సమస్యలు త్వరలోనే సమసిపోతాయని అభిప్రాయం వ్యక్తం చేసింది.